Paset 10
Ania a Bendision ti Agur-uray Kadagidiay Agimdeng iti Dios?
Mapagungarto ditoy daga ti kaaduan kadagiti natay. Aramid 24:15
Panunotem dagiti bendision a tagiragsakemto no agimdengka ken Jehova! Maaddaankanto iti perpekto a salun-at; awanton ti masakit wenno baldado. Awanton dagiti dakes a tattao, ken mapagtalkamton ti amin.
Awanton ti ut-ot, panagleddaang, wenno panagsangit. Awanton ti lumakay wenno bumaket ken awanton ni patay.
Kakaduamto dagiti gagayyem ken kapamiliam. Talaga a makaparagsak ti biag idiay Paraiso.
Awanton ti pagbutngam. Nakaragragsakto dagiti tattao.
Ti Pagarian ti Dios pagpatinggaennanto ti amin a panagsagaba. Apocalipsis 21:3, 4
Ammuem ti Ad-adu Pay
NAIMBAG A DAMAG MANIPUD ITI DIOS
Ania ti Panggep ti Dios Para iti Daga?
Ilawlawag ti Biblia no apay a pinarsua ti Dios ti daga, no kaano nga agpatingga ti panagsagaba, ken no ania ti agur-uray iti masanguanan para iti daga ken dagiti agnaed iti dayta.
PROGRAMA A PANAGADAL ITI BIBLIA
Apay nga Adalem ti Biblia?
Mangipapaay ti Biblia kadagiti sungbat ti agkakapateg a saludsod ti minilion a tattao iti intero a lubong. Kayatmo kadi met ti matulongan?
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn